6

ISIGIDIMI SAMAXOSA, MARCH 1, 1877.

ifeze amadinga ayo. Ite noko sekunjalo yamana ukuya enkosini iya kubiza imali yayo yamana ukuti inkosi abantu abayiroli kwada kwanzima kwalusizi kuba lendodana ibi ngasafundisi ibiselifuna ukuhamba nge­nxa yempatwano zabo. Nantso ke into endiyibonayo eyingozi kwesosikolo. Lendodana okwayo ibilingile ukusizama esosikolo sada sangati siyeza okwezonyanga. Ke yakuba ishenxisiwe lendodana kwasuka kwangati kutsha komlambo ukwehla kwaso. Ewe kunamhlanje sifana nesikolo esiqalwayo ukusweleka kwabantwana. Ndinosizi nkosi yam ukupeta ngamazwi anje ndenziwa lusizi kuba isikolo asingeme kakuhle ukuba inkosi ayinanyameko ngemali ye teacher ukuba ayinamteto ngosapo koyise babantwana. Esisikolo sesezikolo ezipesheya kwenciba malunga ne Gcuwa. Akwaba ezizinto zobudenge zapela, akwaba inkosi zibonisa upau lwe mfanelo akwaba zizamela imbonakalo yomsebenzi ebantwini.

Ndiyibala lento ngosizi olukulu; ewe mawetu andi- dubuli. Hayi ndiveni kuhle mawetu, ndibeka pambi komntu wonke ukuba azamele endaweni yokubonisa impau ezilungileyo zokuqinisa umsebenzi pakati ko- hlanga oluntsundu, ukuze sipume emashweni nasebu- nyameni umsebenzi mauxaswe wande. *Abasebenzi* mabavuzwe ngexesha elilungileyo labo. Anditeti mvu- zo wumbi nditeta umvuzo ovela ngase bantwini. Makangade umntu axakeke kakulu.

Mfo waseKradokwe bala sive indaba, mfo waseNatal bala sive indaba, nonke mawetu abalayo hambisani immandi lendawo niyenzayo, elipepa lingumhlobo wetu hambisani bazalwana ningadinwa wufezeni lomsebenzi ngotando. Celani amandla pezulu, zide zingene izinto zokukanya lide libalele ilanga lobulungisa bude bumke ubunyama ebantwini, side sihlangane sonke ngezwilokuti “Bulelaniku Tixo ka *Tixo* ngokuba ufefe lwake lungunapakade,” zide imfama zinqwenele ukubona.

OWAPESHEYA.

Livingstonia Mission.

Zihlobo zam ezitandekayo.—Nakuba ndingekabi
natuba laneleyo ndifanele ukuti:—U-Tixo wezulu
ute elufefeni lwake olukulu wa vuma ukuba ndizo-
kufika apa e-Livingstonia. Ndifike ngomhla wama-
shumi omabini analunye kulenyanga ngexesha leshu-
mi elinambini emin’enkulu ngomgqibelo. Sati xa
simayo isikepe baqal’ukusibulisa abazalwana betu
abalapa kade ngokuti katatu *Hurrah.* Esati ke nati
sabapekuze kwa ngokunjalo sisamkelana ngovuyo
olukulu.

Ngayo impilo. Uninzi lwetu tina bafikayo luya-
qala ukucaca ngokuba abanye sebenenyanga ene
halafu bebanjwe yi *cesine.* Nokoke isahambisa na-
ngoku kwinxenye engekabinayo. Ndibalanje namhla
ndim nomnye wabamhlope u-Mr. Robert Ross um-
kandi no S. Mgunana abantu abasapilileyo ndibalanje
ndisegumbini lomfundisi wam u-Dr Black ndilinda
yena kuba esifa.

Zizihlobozetu zezalapa esifika zisapilile kuba sifika
behambisa bonke emsebenzini wokwaka.

Ngohambo njengokuba silufezile nje namhla, loku-
hamba kwetu ndingati ukubalisa ngalo lubelude. Sa-
siba siyaku bambezeleka elwandle kanti siyakutabata
intsuku ezilishumi elinambini kupela kona.

Saluqaluhambo lwetu lokukweza ngemilambo noku-
hamba ngomhlaba ngomhla wamashumi omabini ane-
sihlanu, ka August salufeza ngomhla wamashumi ana-
lunye. Eloke lixesha elintsuku ezimashumi 47.

Lendawo nibenisiva ukuba kuhanjwa ngenyawo ku-
yo ngokutintelwa zingxangxasi sayihamba intsuku
ezintatu ezinesiqendu niyakumbula ke ukuba lowo
ngulomgama kwakutiwe uzi mayile ezimashumi ma-
tandatu. Apo ke abafayo betu batwalwa ukuze ba-
pumelele.

Siyabulela ukuba sisindile ezingozini kuyoyonke
indlela yetu kuloke oluluhambo siyizuza yonke into
ngokuqesha abantu ngemichako yekeleko nokudla ne-
nyama. Lenyamake nditeta eyenkuku kuba kambe
akufuywe ntoyimbi kwezizizwe ngapandle kwenkuku.

Ngentlalo Nesimosabantu Balapa.

Abantu belilizwe sibafumana besayekile ukwenza
imfazwe pakati kwabo ngabantu abahleli ngoxolo.
Into enkulu kwinkosana nabantu bazo ngumnqweno
wokufundiswa kwe ntsapo zabo kuti ukubonakala ko-
bunyaniso bokuba abantu babulambele ubulungisa
noxolo ukuba bubeko pakati kwabo yati enkulu inko-
si ya Makololo xa sigqitayo yaseyikupa abantwana

ukuba baze kuhlala e-Mission kukoke nowake. Nga
pezu koko sibala abanye sibanikwa kude kwako esime-
tuka sesisemkombeni umtwana sesimyeka.

Ngelizwe.

Silifumene ilizwe likangeleka njengentlango libu-
gxwayiba. Linjalonje kanti kwakuhlwa uve ukuba
liyintlango okunene zivakale amacalana onke inkunzi
zasendle ndike ndikumbule esika Mculi esitete ukuti
Inkunzi ezinamandla zindakamel’imilomo. Ezinku-
nzi ke nditeta ngazo zi Ngonyama, Inyati, Imvubu, I-
Ncuka, Impungutye, Norebe zonk’ezi ndiziva yonk’
imihla kodwa ke ilizwe ngokwalo lihle akukondawo.
Lifike lagqityelwa ubuhle balo lelichibi silimeleyo.

Lite njengokuba elilizwe lishushu kangakanje babo-
nelwa indawo elungileyo, ukulunga nditsho kuba ete
u-Mdali wenzela nomhlaba nolwandle walibeta isigi-
ngqi elicibi kanye apo lifunayo ukugxota ubushushu
obunamandla belilizwe.

Ngelivingstonia.

Livingstonia ndiyifumana isakiwa zizihlobo zetu e-
zi zezakuqala. Sifike sebesakela nezetu izindlu na-
kuba esengamaxobongo engxande zobufiki. Kana-
njalo sabafumana sebe nabantu abahlalakubo abaze-
kusebenza e-Mission.

Ngapezukonke ababantu balunge nale Mission a-
makwenkwe namantombazana sivulwe iskula sabo
ngomhla 26 ka Oct. 1876. Sisapete owokugangata
izindlu xetu okwangoku.

Ngesicelo.

Mandipeze ngesicelo zihlobo ezitembekayo kuyo
inyaniso ka Krestu Inkosi. Ndiya pinda nanamhla
nditi Bazalwana sitandazeleni ningati mhlaumbi
ucelela ntonina futi kangakanana ukuba batandazelwe.
Nditi ukunipendula andinakunixelela okwanamhla
ngu Tixo wezulu oyaziyo. Akukonto kuzozonke
esahlukana silinde ukuhlangana nayo ngapandle kwe

Cesini le sinayo kodwake bazalwana kwehle ntoyimbi
kwicala ebesingalindelento kulo ngakuti liyakubalu-
ncedo lwetu kwizitembo zetu. Nditsho ngokoke zihlo-
bo zetu ukuti Bazalwana sitandazeleni e-Nkosini.

Kumbulani bazalwana betu ukuba esisicelo seba-
fumana izilingo kulomsebenzi esikuwo wokuqutywa
kwelizwi.

Ndiyani bulisa elugcinweni lwe Nkosi Ndigumza-
lwana wenu wenene futi.

Mnake,

M. A. Ntintili.

Butterworth, February 20, 1877.

Ku Mhleli we *Sigidimi Samaxosa.*

Nkosi,—Lentshumayelo bendiyenze apa kule cawa
igqitileyo (noko kuko indawana endibuye ndongezele-
la zona) andiyitumele ngenxa yokuba kuko buciko
banto kuyo. Kodwa kukwa ngenxa yomsebenzi we
Nkosi, ukulinga emandleni ayo, ukubonisa indlela
esimeleyo maxa izigwebo nezibeto zika Tixo zipezu
kwalomhlaba.

Ndiqutywe ngu Moya ka Tixo ukuba nditete
ngalendawo ekubeni ndifike apa kuko imitandazo
eyenziwayo ukucela imvula. Ndinga lamazwi anga-
gqitela nakwabanye, aze abe luncedo emsebenzini we
Nkosi.

Ndisisicaka sako Enkosini,

 E. J. Warner.

Kweyokuqala ka Samyeli vii. 3, 4, 5 : Waza u-
Samyali wateta kuyo yonke indlu ka Sirayeli, esiti:
Ukuba niya buyela ku Yehova ngayo yonke intliziyo
yenu, kwelelisani otixo basemzini pakati kwenu, no
Hashetorete, nibekise intliziyo yenu ku Yehova,
nikonze yena yedwa ; waeya kunihlangula esandleni
sama Filistiya. Lwandula usapo luka Sirayeli lwa-
kwelelisa o-Bali no Hashetorete, lwamkonza u-Yeho-
va yedwa. Wati u-Samyali kanjalo : Bahlanganiseni
o-Sirayeli bonke beze e-Mitepa, ndandiya kunitanda-
zela ku Yehova.

Kulendawo siya kuteta ngesigwebo nesibeto sika
Tixo esipezu kwalomhlaba, netuba esinokwenza
ngalo ukuze esisibeto sifeze umsebenzi waso, sibuye
kanjalo sishenxiswe ngendlela ka Tixo.

Ukuqala singake siti lendawo siyitelekelele nge-
mpato yasemhlabeni yokupatana kwetu ukuba singa-
bazali sinabantwana, nangetuba lokuba singabantu

sine nkosi ezi sipeteyo. Siyabona ke emhlabeni apa ukuba akuko mzali ongafumane ohlwaye, abete um ntwana engenasiposo. Kanjalo akuko nkosi engafumane ibete umntu engenzanga ’nto embangele isohlwayo. Umntu ongenza oku, nokuba ngumzali nokuba yinkosi, kungatiwa ukohlakele.

U-Tixo ke kuti ungumzali, u-Yinkosi. Siyaqonda kanye ke ukuba u-Tixo akangefumane atumele izi­gwebo nezibeto zake pezu komhlaba ngapandle kokuba kubeko into ayibuzayo kuti, into asohlwayela yona. Ngokuba indlela elungileyo, ayingeti ibenomntu ingabiko ku Tixo.

Indawo yesibini, singati lendawo kanjako iyagcinwa ekuhleni Ezibalweni Ezingcwele, ekupatweni ko Sirayeli ngu Tixo.

Kuzo Izibalo Ezingcwele ziyaxelwa kakuhle izibeto zika Tixo pezu kwezizwe ezimlibalayo, isirele, nendlala, nezifo ezibubisayo (Jer. 14: 12.) Siyabona ke kwa Sirayeli ngexesha ebekolisa u-Tixo ezizibetobezingabiko kodwa bakumlibala u-Tixo, balandele izitixo namasiko obuhedeni, u-Tixo ebetumela ezi zibeto pezu kwabo. Sakuyilanda imbali yakwa Sirayeli sibona kanjalo futi. Ngalo lonke ixesha babe nokumlibala u-Tixo obemana ukubohlwaya ngokubayekelela kwintshaba zabo, okunye abatumele amalanga nendlala, okunye izifo ezibubisayo. Kanja­ko lento ibe ingenzeki ko Sirayeli bodwa, nakwezinye izizwe esixelelwa ngazo Ezibalweni ibe isenzeka. Njengokuba nanamhla kuse kwanjalo; kutyiliwenakuyo incwadi Yesityilo izigwebo nezibeto zika Tixo eziya kumana zibako pezu komhlaba ngenxa yenkohlakalo yezizwe. Kuse kuhleni ukuba eli langa elibaleleyo nonyaka sisibeto sika Tixo pezu kwabantu balomhlaba, ngenxa yenkohlakalo yabo.

Indawo ngoku ke esimele ukuba sikangele yonalituba ekungenziwa ngalo ukuze esisibeto sifeze umsebenzi waso, side sishenxiswe kanjako ngendlela ka Tixo. Ngokuba masiqonde ukuba, “ngenxa yokuswela ukwazi,” kwatiwa bantu baka Tixo, izibeto zake pezu kwezizwe zingabanga ukuba azishenxise zingeka fezi umsebenzi wazo, nangendlela engamiswanga nguye. Ngokuba lendawo ayiyekelwanga kobetu ubulumko nokwazi. Sifumana ibekwe eku­hleni kulo llizwi lika Tixo, indlela esinokuhamba ngayo kumaxesha ezibeto zika Tixo. Kwakuyo i-text yetu siyafundiswa lendawo. Ngelixesha u- Sirayeli ebeyekelwe intshaba zake. Ngenxa yenko­hlakalo yake u-Tixo ebembeta ngesirele sama Filisti­ya. Kwati ke maxa eve ubunzima balento, akuqala ukukala, wavela u-Samyali wababonisa izono zabo,wati “kwelelisani otixo basemzini pakati kwenu.” Wati ke u-Sirayeli ngenxa yokuba namhla egobile pantsi kwesibeto sika Tixo, wapulapula washenxisa. inkohlakalo pakati kwake, wandula ke u-Samyali, emva koko, wabahlanganisela e-Mitsipa ukuba kutandazwe.

Kanjako ngexesha lika Elijah siyafundiswa lenda­wo Siyeva ukuba u-Elijah engekatandazi ukuba isibeto sika Tixo, ilanga elalibalele, sishenxiswe, kwaqalwa kwabanjwa abaprofeti baka Bali bahliswa emlanjeni we Kishone babulawelwa kona. Kwashenxiswa ukuqala lento ibe ibange ingqumbo nesibeto sika Tixo, ukuze ke atandazele imvula ukuba ibuye ine pezu komhlaba.

Ngexesha lika Joshuwa kanjako siyafundiswa lendawo. Okuya u-Sirayeli ebebetwa ngesono sika Hakane ngesirele samadoda ase Hakani, u-Joshuwa wazikahlela pantsi ngomtandazo. Kodwa u-Tixo wamnqanda, wati, u-Sirayeli wonile, andifumananga ndimohlwaye, batabatile kulonto ilahlelweyo eku- tshabalaleni, suka uye kufuna lonto uyishenxise pakati kwenu.

Kuzo ezindawo ke, nezinye ezininzi, kuyo imbali yama Siraveli sifumana indlela ka Tixo imisiwe eku­hleni esinokuhamba ngayo ngamaxesha ezibeto zika Tixo.

Kodwa ke sifumana njalo na pakati kwetu ? Ba­zalwana no dade, ndinokuyoyikela kakulu lendawo ukuba ayikoliswa ukutatyatwa ngendlela ka Tixo pakati kwenu. Ndibona kwakubako izibeto zika Tixo, nanje ngesi sanamhla selanga, abantu batsalele emtandazweni oti “ Nkosi sipe imvula,” bengakangelanga ezindawo ezityiliweyo Lilizwi lika Tixo.

Mandike ndibuze. Ukuba umzali uyashenxisa isibeto pezu komntana engekayaleki, sinceda ntonina eso sohlwayo.

Ukuba u-Samyeli wenza intlanganiso yomtandazo e-Mitsipa O Israyeli besahleli nezitixo zabo, isibeto sika Tixo ngesifeze ntonina ? Kanjalo ukuba u-Elijah ebetandazele imvula pezu kwencopo ye ye Karamele